Det Europæiske Regionsudvalgs udtalelse — Forslag til direktiv om engangsplast

(2018/C 461/17)

Hovedordfører: Sirpa HERTELL (FI/EPP), medlem af byrådet i Espoo Basisdokument: Forslag til Europa-Parlamentets og Rådets direktiv om reduktion af visse plastprodukters miljøpåvirkning COM(2018) 340 final — 2018/0172 (COD)

I. ANBEFALEDE ÆNDRINGER

Anbefalet ændring 1

Henvisning 1

Kommissionens forslag RU's ændringsforslag under henvisning til traktaten om Den Europæiske Unions funktionsmåde, særlig artikel 192, stk. 1, under henvisning til traktaten om Den Europæiske Unions funktionsmåde, særlig artikel 192, stk. 1 , og artikel 114 vedrørende emballage som defineret i artikel 3, stk. 1, i direktiv 94/62/EF ,

Begrundelse

Dette ændringsforslag henviser til præamblens første sætning. Det har til formål at præcisere den retlige status for de engangsplastprodukter, der betragtes som emballage i dette forslag til direktiv i forhold til det vedtagne direktiv om emballage og emballageaffald.

Anbefalet ændring 2

Betragtning 11

Kommissionens forslag RU's ændringsforslag (11) For visse engangsplastprodukter findes der endnu ikke egnede og mere bæredygtige alternativer, og forbruget af de fleste sådanne engangsplastprodukter forventes at stige. For at vende denne tendens og fremme indsatsen for at nå frem til mere bæredygtige løsninger bør medlemsstaterne pålægges at træffe de nødvendige foranstaltninger for at opnå en betydelig reduktion i forbruget af disse produkter uden at gå på kompromis med fødevarehygiejne eller fødevaresikkerhed, god hygiejnepraksis, god fremstillingspraksis, forbrugeroplysning eller sporbarhedskrav i EU's fødevarelovgivning. (11) For visse engangsplastprodukter findes der endnu ikke egnede og mere bæredygtige alternativer, og forbruget af de fleste sådanne engangsplastprodukter forventes at stige. For at vende denne tendens og fremme indsatsen for at nå frem til mere bæredygtige løsninger bør medlemsstaterne pålægges at træffe de nødvendige foranstaltninger , med forbehold af artikel 18 i direktiv 94/62/EF, for at opnå en betydelig reduktion i forbruget af disse produkter uden at gå på kompromis med fødevarehygiejne eller fødevaresikkerhed, god hygiejnepraksis, god fremstillingspraksis, forbrugeroplysning eller sporbarhedskrav i EU's fødevarelovgivning. Før medlemsstaterne træffer sådanne foranstaltninger, bør de pålægges at foretage en vurdering af de sociale, økonomiske og miljømæssige konsekvenser for at sikre, at foranstaltningerne er forholdsmæssige og ikkediskriminerende.

Begrundelse

Dette ændringsforslag har til formål at sikre, at de foranstaltninger, der gennemføres på nationalt, regionalt og lokalt plan, er forholdsmæssige, ikkediskriminerende og forenelige med den eksisterende EU-lovgivning, herunder direktiv 2008/98/EF og direktiv 94/62/EF.

Anbefalet ændring 3

Artikel 1

Kommissionens forslag RU's ændringsforslag Formålet med dette direktiv er at forebygge og reducere visse plastprodukters miljøpåvirkning, især vandmiljø et og menneskers sundhed samt fremme omstillingen til en cirkulær økonomi med innovative forretningsmodeller, produkter og materialer, dermed også bidrage til et velfungerende indre marked. Formålet med dette direktiv er at forebygge og reducere visse plastprodukters miljøpåvirkning generelt , især transport af plastaffald til vandmiljø , herunder ferskvand og lavvandet hav, samt indvirkningen på menneskers sundhed eller livet i havet og fremme omstillingen til en cirkulær økonomi med innovative forretningsmodeller, produkter og materialer, dermed også bidrage til et velfungerende indre marked.

Begrundelse

Der er for nylig meldt om plastaffald, ikke kun i maritime miljøer, men også i ferskvand, herunder floder og søer. Det er observeret i alle miljøer, fra bjerggletsjere til vandløb og floder. Dette er en klar indikation af, at plastaffald spredes i naturen gennem mange forskellige mekanismer, hvoraf mange ikke rigtig er forstået.

Byafløb, regnvand og smeltende sne er ikke medtaget i tilstrækkeligt omfang. Byafløb er et stigende problem, da opvarmningen af klimaet fører til ekstrem nedbør. I de nordiske områder er dumping af sne i have og søer også en af årsagerne til plast i vandsystemerne.

Europa har flere følsomme vandøkosystemer som floder og søer, og især to meget følsomme havøkosystemer, nemlig Østersøen og Middelhavet.

Anbefalet ændring 4

Artikel 2

Kommissionens forslag RU's ændringsforslag Dette direktiv finder anvendelse på de i bilaget anførte engangsplastprodukter samt på fiskeredskaber, der indeholder plast. Dette direktiv finder navnlig anvendelse på de i bilaget anførte engangsplastprodukter eller generelt andre ikkenedbrydelige plastprodukter til engangsbrug, som af en eller anden grund efterlades i miljøet, samt på fiskeredskaber, der indeholder plast.

Begrundelse

Det er meget vigtigt at forstå, at der ud over ikkenedbrydelige fossile polymerer også findes fossilt baseret biologisk nedbrydelig plast og ikkenedbrydeligt biobaseret plast. Affaldet udgøres af ikkenedbrydelige materialer, som af en eller anden grund efterlades i miljøet. Hovedløsningen bør være at indsamle alt materiale til engangsbrug og genanvende det mekanisk, kemisk eller ved hjælp af bioteknologiske metoder. Produkter skal udformes på en måde, der gør dette muligt. Uden for indsamlingssystemet er der altid en risiko for, at plast til engangsbrug ender som affald i vandøkosystemer.

Fiskeredskaber anvendes hovedsagelig i vandmiljøet og kan tabes ved et uheld, selv når de anvendes korrekt.

Det foreliggende forslag vedrører kun en del af problemet med plasthavaffald. Fiskeriet kommer sig, men skibstransport og sejlsportsaktiviteter i europæiske havområder bør kontrolleres grundigt og reguleres for at beskytte mod dumpning af affald i havet og for at kunne foretage hensigtsmæssig affaldshåndtering på land. Middelhavet og Østersøen er særlig relevante på grund af turisme og bør være genstand for særlig beskyttelse.

Anbefalet ændring 5

Artikel 3, nr. 3), (nyt efter artikel 3, nr. 2))

Kommissionens forslag RU's ændringsforslag (3) engangsplast, ofte også omtalt som plast til engangsbrug, produkter, der er udformet til kun at blive brugt én gang med en begrænset levetid, som kan blive opløst i mange individuelle og adskilte komponenter og omfatter produkter, der er beregnet til engangsbrug, før de smides væk eller genanvendes

Begrundelse

Mange plastmaterialer, der anvendes længe, er engangsprodukter, f.eks. medicinsk udstyr eller termisk bygningsisolering, hvorfor det er anbefalelsesværdigt at bruge udtrykket »plast til engangsbrug« og samtidig definere produktets forventede levetid. Der kan også være tale om produkter, som kan blive opløst, som f.eks. legetøj, lukninger osv.

Anbefalet ændring 6

Artikel 3, nr. 15), (nyt efter artikel 3, nr. 14))

Kommissionens forslag RU's ændringsforslag (15) plast, der er nedbrydeligt i vandmiljøet, bionedbrydelige modificerede naturlige polymerer og syntetiske polymerer defineres ikke som »plast«.

Begrundelse

Plastmaterialer opfører sig meget forskelligt i miljøet. Naturlige polymerer er uden undtagelse bionedbrydelige, mens visse syntetiske polymerer også er biologisk nedbrydelige. Ifølge ASTM D6002 er biologisk nedbrydelig plast det, der kan undergå biologisk nedbrydning på et kompoststed, således at materialet ikke kan udpeges visuelt og nedbrydes til kuldioxid, vand, uorganiske forbindelser og biomasse med en hastighed svarende til kendte komposterbare materialer.

Anbefalet ændring 7

Artikel 4, stk. 1

Kommissionens forslag RU's ændringsforslag 1. Medlemsstaterne træffer de nødvendige foranstaltninger for at opnå en betydelig reduktion af forbruget af engangsplastprodukter, der er anført i bilagets Del A på deres område, senest den … [seks år efter gennemførelsesdatoen for dette direktiv]. 1. Med forbehold af artikel 18 i direktiv 94/62/EF træffer medlemsstaterne de nødvendige foranstaltninger for at opnå en betydelig reduktion af forbruget af engangsplastprodukter, der er anført i bilagets Del A på deres område, senest den … [seks år efter gennemførelsesdatoen for dette direktiv]. Disse foranstaltninger kan omfatte nationale mål for forbrugsreduktion, foranstaltninger til sikring af, at genanvendelige alternativer til disse produkter stilles til rådighed på salgsstedet for slutforbrugeren, økonomiske instrumenter såsom at sikre, at engangsplastprodukter ikke leveres gratis på salgsstedet til slutforbrugeren. Disse foranstaltninger kan variere afhængigt af miljøbelastningen fra de produkter, der nævnes i første afsnit. Disse foranstaltninger , som skal være forholdsmæssige og ikkediskriminerende, kan omfatte nationale mål for forbrugsreduktion, foranstaltninger til sikring af, at genanvendelige alternativer til disse produkter stilles til rådighed på salgsstedet for slutforbrugeren, økonomiske instrumenter såsom at sikre, at engangsplastprodukter ikke leveres gratis på salgsstedet til slutforbrugeren. Disse foranstaltninger kan variere afhængigt af miljøbelastningen fra de produkter, der nævnes i første afsnit. Medlemsstaterne eller deres lokale og regionale myndigheder bør også have mulighed for at begrænse anvendelsen af andre engangsplastprodukter på deres område end dem, der er anført i Del A i bilaget. Der bør være tale om specifikke begrundelser og velafgrænsede områder, hvor målet er at beskytte de mest følsomme økosystemer, specifikke biotyper som naturreservater, øgrupper, floddeltaer eller den arktiske natur.

Begrundelse

Det syvende miljøhandlingsprogram frem til 2020 omfatter som prioriteret mål 1: »at beskytte, bevare og forbedre Unionens naturkapital«. Dette er vigtigt i de mest følsomme økosystemer, herunder specifikke biotyper og beslægtede økosystemer, vådområder og lavt vand, bjergområder og nordiske naturmiljøer, især arktiske miljøer.

Henvisningen til artikel 18 i direktiv 94/62/EF om emballage og emballageaffald bør sikre sammenhæng mellem det allerede vedtagne direktiv og dette forslag. De foranstaltninger, som medlemsstaterne træffer, bør være forholdsmæssige og ikkediskriminerende.

Anbefalet ændring 8

Artikel 4, stk. 1

Kommissionens forslag RU's ændringsforslag 1. Medlemsstaterne træffer de nødvendige foranstaltninger for at opnå en betydelig reduktion af forbruget af engangsplastprodukter, der er anført i bilagets Del A på deres område, senest den … [seks år efter gennemførelsesdatoen for dette direktiv]. 1. Medlemsstaterne træffer de nødvendige foranstaltninger for at opnå en betydelig reduktion af forbruget af engangsplastprodukter, der er anført i bilagets Del A på deres område, senest den … [seks år efter gennemførelsesdatoen for dette direktiv]. Disse foranstaltninger kan omfatte nationale mål for forbrugsreduktion, foranstaltninger til sikring af, at genanvendelige alternativer til disse produkter stilles til rådighed på salgsstedet for slutforbrugeren, økonomiske instrumenter såsom at sikre, at engangsplastprodukter ikke leveres gratis på salgsstedet til slutforbrugeren. Disse foranstaltninger kan variere afhængigt af miljøbelastningen fra de produkter, der nævnes i første afsnit. Disse foranstaltninger kan omfatte nationale mål for forbrugsreduktion, foranstaltninger til sikring af, at genanvendelige alternativer til disse produkter stilles til rådighed på salgsstedet for slutforbrugeren, økonomiske instrumenter såsom at sikre, at engangsplastprodukter ikke leveres gratis på salgsstedet til slutforbrugeren. Disse foranstaltninger kan variere afhængigt af miljøbelastningen fra de produkter, der nævnes i første afsnit. Medlemsstaterne bør aktivt fremme innovation og investering med henblik på cirkulære løsninger til at støtte potentialet for vækst inden for turisme og den blå økonomi.

Begrundelse

Løsning af problemerne med engangsplastaffald og genanvendelse af plast i almindelighed er en del af plaststrategien, der skal stimulere innovation og investeringer med henblik på cirkulære løsninger såsom EU's forskningsfinansiering under Horisont 2020 og de europæiske struktur- og investeringsfonde. Forskning og udvikling er utilstrækkeligt, men der er et direkte behov for finansiering til pilotprojekter og forsøg.

2017-strategien »Towards the Outermost Regions« anerkender potentialet for vækst inden for turisme, den blå økonomi og den cirkulære økonomi. Dette gælder for alle europæiske maritime regioner og bør også omfatte store søområder.

Anbefalet ændring 9

Artikel 9

Kommissionens forslag RU's ændringsforslag Medlemsstaterne træffer de nødvendige foranstaltninger til senest i 2025 særskilt at indsamle en mængde affald af engangsplastprodukter opført i Del F i bilaget svarende til 90 % af sådanne engangsplastprodukter, der markedsføres i et givet år efter vægt. For at nå dette mål kan medlemsstaterne blandt andet: Medlemsstaterne træffer de nødvendige foranstaltninger til senest i 2025 særskilt at indsamle en mængde affald af engangsplastprodukter opført i Del F i bilaget svarende til 90 % af sådanne engangsplastprodukter, der markedsføres i et givet år efter vægt. For at nå dette mål kan medlemsstaterne blandt andet: a) indføre pantordninger a) indføre pantordninger og undersøge muligheden for at samordne eller harmonisere sådanne ordninger på EU-plan b) fastsætte mål for særskilt indsamling for relevante ordninger for udvidet producentansvar. b) fastsætte mål for særskilt indsamling for relevante ordninger for udvidet producentansvar , herunder, hvor det er relevant, incitamenter til at overgå målene c) i overensstemmelse med affaldshierarkiet indsamle en del af plastaffaldet kemisk i form af polymerer, monomerer eller andre kemiske produkter eller energi gennem kontrolleret forbrænding. Kontrolleret forbrænding er at foretrække, når plasten ikke kan genanvendes på anden vis til en udgift, der kan forsvares, eller når genanvendelse vil medføre højere kulstofaftryk end forbrænding.

Begrundelse

Ny pantordninger kan være et vigtigt skridt til at løse dette problem, men det bør samordnes på EU-plan, hvor det er muligt.

Et system med fastsatte mål for særskilt indsamling bør også altid omfatte en særlig bonus for regionale eller lokale myndigheder, der ønsker at overgå målene, så man undgår at fastsætte mål, som demotiverer dem, der er nået længst.

I visse tilfælde er det imidlertid nødvendigt at indsamle en del af plastaffaldet kemisk i form af polymerer, monomerer eller andre kemiske produkter eller energi gennem kontrolleret forbrænding.

Anbefalet ændring 10

Artikel 10

Kommissionens forslag RU's ændringsforslag Medlemsstaterne træffer foranstaltninger med henblik på at oplyse forbrugerne af de engangsplastprodukter, der er opført i Del G i bilaget, og fiskeredskaber, der indeholder plast, om følgende: Medlemsstaterne træffer i samarbejde med lokale og regionale myndigheder de nødvendige foranstaltninger med henblik på at oplyse forbrugerne af de engangsplastprodukter, der er opført i Del G i bilaget, og fiskeredskaber, der indeholder plast, om følgende: a) de tilgængelige genanvendelsessystemer og affaldshåndteringsmuligheder for de produkter og fiskeredskaber, der indeholder plast, samt bedste praksis for forsvarlig affaldshåndtering, der er udført i henhold til artikel 13 i direktiv 2008/98/EF a) de tilgængelige genanvendelsessystemer og affaldshåndteringsmuligheder for de produkter og fiskeredskaber, der indeholder plast, samt bedste praksis for forsvarlig affaldshåndtering, der er udført i henhold til artikel 13 i direktiv 2008/98/EF b) Den belastning på miljøet og især på havmiljøet, som henkastet affald og anden uhensigtsmæssig bortskaffelse af affald af disse produkter og fiskeredskaber, der indeholder plast, medfører. b) Den belastning på miljøet og især på havmiljøet, som henkastet affald og anden uhensigtsmæssig bortskaffelse af affald af disse produkter og fiskeredskaber, der indeholder plast, medfører.

Begrundelse

Den vigtige rolle, som de lokale og regionale myndigheder spiller i forbindelse med affaldsindsamling og -håndtering, skal anerkendes i oplysningstiltagene i samarbejde med medlemsstaterne.

Anbefalet ændring 11

Artikel 11

Kommissionens forslag RU's ændringsforslag Hver medlemsstat sørger for, at de foranstaltninger, der træffes for at omsætte og gennemføre dette direktiv, udgør en integrerende del af og er i overensstemmelse med de indsatsprogrammer, der er fastsat i henhold til artikel 13 i direktiv 2008/56/EF for de medlemsstater, der har havområder, indsatsprogrammer, der er opstillet i henhold til artikel 11 i direktiv 2000/60/EF, affaldshåndterings- og affaldsforebyggelsesprogrammer, der er oprettet i henhold til artikel 28 og 29 i direktiv 2008/98/EF, og affaldsmodtagelses- og håndteringsplanerne i henhold til EU-lovgivningen om håndtering af affald fra skibe. Hver medlemsstat sørger for, at de foranstaltninger, der træffes for at omsætte og gennemføre dette direktiv, udgør en integrerende del af og er i overensstemmelse med de indsatsprogrammer, der er fastsat i henhold til artikel 13 i direktiv 2008/56/EF for de medlemsstater, der har havområder, indsatsprogrammer, der er opstillet i henhold til artikel 11 i direktiv 2000/60/EF, affaldshåndterings- og affaldsforebyggelsesprogrammer, der er oprettet i henhold til artikel 28 og 29 i direktiv 2008/98/EF, og affaldsmodtagelses- og håndteringsplanerne i henhold til EU-lovgivningen om håndtering af affald fra skibe. De foranstaltninger, som medlemsstaterne træffer for at omsætte og gennemføre artikel 4 til 9, skal overholde EU's fødevarelovgivning for at sikre, at fødevarehygiejne og fødevaresikkerhed ikke bringes i fare. De foranstaltninger, som medlemsstaterne træffer for at omsætte og gennemføre artikel 4 til 9, skal overholde EU's forbrugerbeskyttelses- og fødevarelovgivning for at sikre, at fødevarehygiejne og forbrugersikkerhed ikke bringes i fare.

Begrundelse

Det er afgørende at sikre, at emballagens funktionalitet og dens betydning for de høje standarder for fødevarehygiejne, folkesundhed og forbrugerbeskyttelse ikke bringes i fare.

Anbefalet ændring 12

Artikel 15, stk. 2

Kommissionens forslag RU's ændringsforslag 2. Kommissionen forelægger Europa-Parlamentet, Rådet og Det Europæiske Økonomiske og Sociale Udvalg en rapport om hovedkonklusionerne af den evaluering, der er foretaget i overensstemmelse med stk. 1. 2. Kommissionen forelægger Europa-Parlamentet, Rådet , Det Europæiske Regionsudvalg og Det Europæiske Økonomiske og Sociale Udvalg en rapport om hovedkonklusionerne af den evaluering, der er foretaget i overensstemmelse med stk. 1.

Begrundelse

Dette direktiv er meget vigtigt for lokale og regionale myndigheder, navnlig med hensyn til deres rolle i affaldsindsamlingen og -håndteringen. Det er nødvendigt at inddrage Det Europæiske Regionsudvalg i evaluerings- og revisionsprocessen.

II. POLITISKE ANBEFALINGER

DET EUROPÆISKE REGIONSUDVALG

Generelt

1. Det Europæiske Regionsudvalg understreger, at plast i dets mange anvendelser har afgørende betydning for det moderne samfund, og at dets sikkerhed og effektivitet er i bedring. Samtidig er ulemperne ved plastaffald blevet meget tydelige, og der er behov for målrettede forsøg på at løse problemet;

2. glæder sig over Kommissionens forslag om at reducere visse plastprodukters miljøpåvirkning, men bemærker samtidig, at anvendelsesområdet er ganske snævert. I stedet for blot at notere et begrænset antal plastprodukter fundet langs kysterne og forbyde dem, er der på linje med EU's plaststrategi og EU's strategi for den cirkulære økonomi på længere sigt behov for en mere holistisk tilgang for at skabe de grundlæggende ændringer, der skal til for at løse problemet, der omfatter alle miljøer, ligesom der er behov for en bred politisk sammenhæng med pakken om den cirkulære økonomi;

3. anmoder i den forbindelse Kommissionen om at fremlægge en omfattende konsekvensanalyse, som klart beskriver de sociale, økonomiske og miljømæssige konsekvenser af de foreslåede foranstaltninger;

4. opfordrer til at præcisere definitionerne »plast« og »engangsplastprodukt« yderligere, navnlig definitionen »engangsplastprodukt«, som er et produkt, der er fremstillet helt eller delvist af plast. Her anbefales det at bruge Den Internationale Union for Ren og Anvendt Kemis (IUPAC) definition;

5. bemærker, at EU-lovgivningen har gjort det ulovligt at dumpe plastaffald på deponeringsanlæg. Men medmindre der hurtigt udvikles nye teknologier og metoder til genanvendelse af plast, er der fare for, at forbuddet vil øge transporten af plastaffald til tredjelande, hvor mindre udviklede systemer til affaldshåndtering og en utilstrækkelig genanvendelse af plast kan øge mængden af plastaffald i havene;

6. understreger, at EU's plaststrategi allerede indeholder specifikke foranstaltninger vedrørende mikroplast, som også er knyttet til plastaffald;

7. gentager opfordringen til at reducere plastaffald i alle henseender for at beskytte ikke kun havmiljøet, men også økosystemer i almindelighed. Det er vigtigt at øge andelen af genvinding og genanvendelse af plast i overensstemmelse med affaldshierarkiet.

Overensstemmelse med de eksisterende politikker

8. Det Europæiske Regionsudvalg understreger, at plast anvendes til mange formål, hvor det begrænser og forhindrer andre tab, f.eks. emballage til fødevarer, der anvendes for at reducere kvalitative og kvantitative ernæringsmæssige tab;

9. bemærker, at EU's plastpolitik foreslår biologisk nedbrydelig plast som alternativ til mekanisk og kemisk genanvendelse, når det løser problemer i forbindelse med forurening. Pap bør i stigende grad anvendes som et alternativ her;

10. påpeger, at EU's havstrategirammedirektiv kræver, at medlemsstaterne opnår god miljøtilstand for havområder inden 2020. Kravene er særligt strenge til følsomme økosystemer såsom lavvandede og nordiske akvatiske systemer på grund af disse naturlige miljøers følsomhed og deres langsomme genopretning efter belastninger. Direktivet bør udvides til at omfatte hele vandøkosystemet;

11. understreger, at moderne vandbehandlingsanlæg i overensstemmelse med direktivet om rensning af byspildevand effektivt kan opfange forurenende stoffer af makroplast og opfordrer til, at denne teknologi anvendes konsekvent i hele Europa. Kompostmuld, som fremstilles af slam fra spildevandsrensning, indebærer samtidig en risiko for mikroplastaffald. Der bør udvikles flere måder til at adskille plastaffald fra kunstig kompostjord;

12. er af den faste overbevisning, at byafløb, regnvand og smeltende sne bør behandles i forslaget. Den globale opvarmning medfører ekstrem nedbør, og dumping af sne i have og søer bør derfor forbydes;

13. påpeger, at det foreliggende forslag kun vedrører en del af problemet med plasthavaffald. Skibstransport og sejlsportsaktiviteter i europæiske have bør kontrolleres grundigt og reguleres for at forebygge dumping af affald i havene og sikre affaldshåndtering på land, især i Middelhavet og Østersøen.

Nærhedsprincippet (for områder, der ikke er omfattet af enekompetence) og proportionalitetsprincippet

14. Det Europæiske Regionsudvalg bemærker, at problemet med plastforurening og havaffald er grænseoverskridende og bør derfor ikke håndteres isoleret af medlemsstater, der deler de samme hav- og vandveje. RU mener derfor og også på grund af behovet for at undgå fragmentering af det indre marked, at dette forslag giver reel merværdi på EU-plan og er i tråd med nærhedsprincippet og proportionalitetsprincippet;

15. understreger, at problemet bør løses ved kilden og ved at reducere ikkenedbrydelig plastaffald, der kommer ind i økonomien. I tilfælde, hvor problemer alligevel skal løses senere i processen, eksempelvis når de regionale og kommunale spildevandsrensningsanlæg skal håndtere rensning af mikroplast, bør regioner og kommuner til fulde godtgøres udgifterne til disse foranstaltninger og udgifterne af producenterne;

16. er af den faste overbevisning, at genanvendelse af plastaffald bør ske tæt på det sted, hvor affaldet blev bortskaffet, for at undgå transport;

17. opfordrer til at foretage ændringer i produktudformning og skifte til mere bæredygtige former for plast og alternativer til plast. På grund af risikoen for fragmentering af markedet bør medlemsstaterne vedtage et fælles pantsystem for plastemballage, især for emballering af væsker. Når det gælder hætter og låg til drikkevarebeholdere af plast, vil det være anbefalelsesværdigt at anvende genanvendelige fiberbaserede løsninger. Når det gælder produkter til engangsbrug, især personlige hygiejneprodukter, bør EU fremme bionedbrydelige alternativer;

18. støtter anvendelsen af princippet om, at forureneren betaler, også når det gælder fiskeredskaber, og understreger behovet for at gennemføre nye løsninger til miljøvenlige fiskeredskaber, herunder prisoverkommelige bionedbrydelige alternativer, og eventuelt forsyne net med sporingsteknologi og etablere et digitalt rapporteringssystem for tabte fiskeredskaber;

19. understreger, at der på grund af forskellene mellem medlemsstaterne og organiseringen af deres affaldshåndtering er brug for mere fleksibilitet vedrørende de mest egnede metoder til håndtering af alt ikkegenanvendelig plast. Der er behov for at udvikle et affaldsindsamlingssystem, som kan tage imod alt plastaffald, der frembringes i forbindelse med kommercielle aktiviteter på havet, eller som indsamles i havmiljøet, for at undgå dumpning af affald i havene.

Foreslåede foranstaltninger

20. Det Europæiske Regionsudvalg støtter de fire muligheder eller scenarier, der præsenteres i dokumentet. Oplysningskampagner, frivillige tiltag og mærkning kan øge den generelle viden og dermed forbrugeradfærden. Spørgsmålet er, om dette alene vil ændre menneskers faktiske adfærd på lang sigt, hvilket er hele kernen af problemet;

21. foreslår at overveje følgende foranstaltninger: a) mærkningskrav er vigtige for at informere forbrugerne om passende bortskaffelse af affald eller metoder til bortskaffelse, som skal undgås (især fiberprodukter til engangsbrug såsom vådservietter), men der er behov for aktiv støtte til udvikling af miljømæssigt bæredygtige alternativer såsom bionedbrydelige ikkevævede produkter b) restriktioner for markedsføringen af engangsplast med let tilgængelige alternativer bør være markant bredere end foreslået og omfatte flere produkter til engangsbrug end f.eks. sugerør c) generelle reduktionsmål, især for emballage til servering (emballage anvendt til fastfood, f.eks. kopper, madbeholdere), bør styrkes med anbefalinger til genanvendelige og biologisk nedbrydelige alternativer, samtidig med at medlemsstaterne vedtager deres egne foranstaltninger til at opnå reduktionen d) tilsagn fra detailhandlere om at minimere salg af plast til engangsbrug baseret på bindende aftaler kan være et alternativ til udvidet producentansvar for alle varer, der ikke falder ind under markedsbegrænsningsforanstaltningen e) hvor det er vigtigt at bruge plast i primærproduktionen af fødevarer (f.eks. fiskeredskaber og landbrugsfilm), bør der udvikles nye teknologiske løsninger til at indsamle materialet efter hver brug, og der bør tilbydes finansielle incitamenter til genanvendelse og genbrug f) foranstaltninger vedrørende produktdesign bør også udvides til servicedesign, som det allerede er tilfældet i flere medlemsstater (f.eks. drikkeflasker med fastgjorte låg);

22. opfordrer til, at direktivet om emballage og emballageaffald, hvori der fastsættes forbrugsreduktionsmål for letvægtsplastbæreposer og herunder meget lette plastbæreposer, udvides til alle letvægtsemballagematerialer fremstillet af ikkenedbrydelige materialer;

23. foreslår, at fiskeredskaber skal kunne leases, og at et særskilt selskab er ansvarligt for materialeindsamling og -genanvendelse. Der bør udvikles tekniske foranstaltninger til at opspore og finde tabte fiskeredskaber;

24. understreger, at salgsemballage med polymerbeklædning, som ikke er fyldt på salgstidspunktet såsom mælkekartoner ikke bør omfattes af definitionen »engangsplastprodukt«.

Målrettet regulering og forenkling

25. Det Europæiske Regionsudvalg opfordrer til incitamenter og støtteforanstaltninger til mere end 50 000 små og mellemstore virksomheder i plastsektoren til udvikling af alternative produkter til ikkenedbrydelig plast til engangsbrug. Det er vigtigt at gøre det lettere for nye alternative materialer og alternative produktdesign at slå igennem på markedet gennem innovationsprogrammer og investeringsstøtte til ændring af processer;

26. mener, at frivillige detailhandelsaftaler om at begrænse salg af plast til engangsbrug bør fremmes, forudsat at det er muligt at overvåge gennemførelsen og effektiviteten af disse aftaler;

27. finder det nødvendigt at indføre markedsrestriktioner på plast til engangsbrug, der importeres til EU.

Budgetmæssige konsekvenser

28. Det Europæiske Regionsudvalg understreger, at incitamenter, støtte til udvikling og øget kontrol samt aktiviteter til indsamling af affald af plast til engangsbrug bør finansieres gennem afgifter på import og fremstilling af plastmaterialer til engangsbrug.